
Tea és citromlé kiöntő

Tea és citromlé kiöntő szett, amelyet 2013-ban készítettem, a Pécsi Tudományegyetem Művészeti Karának Kerámia Tanszékén. Iparilag sokszorosítható technikával, gipszformába történő öntéssel, fehérre égő Hódmezővásárhelyi porcelán masszából állítottam elő, transzparens mázzal fedve. A kisebb citromlé kiöntőt ezen felül, máz alatti kobalt – oxidos festéssel dekoráltam is. A tárgy együttes tervezésénél nagy gondot fordítottam arra, hogy a csőr – fül – fedő és a kannatest, mint funkcionálisan, mint formailag megfeleljen a követelményeknek. Így törekedtem egy újító szemléletű design-tárgy megalkotására, amelyet egy kísérleti gipszalakítási technikával hoztam létre. Az organikus, gömb alakú kannatestet szigorúan geometrikus testekkel, hengerekkel deformáltam, úgy hogy a kannatest alapjául szolgáló még folyékony gipsz mennyiséget gumióvszerbe töltöttem, majd az előre elkészített csőr – fül – fedő gipszmagokat belenyomtam a megfelelő szögben. A kész kiöntő együttesre, mint egy sikeres kísérlet eredményeként tekintek.



